Kolčesteris
Kolčesteris (angl. Colchester) – miestas Jungtinėje Karalystėje, pietryčių Anglijoje, Esekse, 90 km nuo Londono, su kuriuo sujungtas A12 magistrale ir Didžiąja rytų pagrindine linija (Great Eastern Main Line), prie Kolno upės. Upių ir jūrų uostas. Variklių, guolių, tekinimo staklių gamyba, chemijos, odos, tekstilės, maisto (malimo, austrių apdorojimo) pramonė. Veikia Esekso universitetas, pilies muziejus, teatras, zoologijos sodas. Išlikę viduramžių architektūros paminklų (XI a. pilis, miesto siena).